Държавен вестник, бр. 76, 2013 г., стр. 41

БРОЙ  76	
Д Ъ Р Ж А В Е Н  В Е С Т Н И К 	
СТР.  41  
рабособствениците, които предлагат на 
моряците трудови условия, отговарящи 
на прилаганото законодателство или 
колективни договори. 
	
3.	 Международното сътрудничество между 
държавите-членки и заинтересованите 
организации следва да се насърчава и 
по-специално по отношение на:
	
(а)	системния обмен на информация от­
носно корабоплавателната индустрия 
и трудовия пазар на двустранна, реги­
онална и многостранна основа;
	
(b)	обмена на информация относно мор­
ското законодателство;
	
(c)	 хармонизацията на политиките, мето­
дите на работа и законодателството в 
областта на набирането и настаняването 
на работа на моряци;
	
(d)	подобряването на процедурите и усло­
вията на международното набиране и 
настаняване на работа на моряци;
	
(e)	 планиране на работната сила, като се 
взема предвид търсенето и предлагането 
на моряци и изискванията на морската 
индустрия. 
Глава 2: Трудови отношения
П р а в и л о  2 . 1   –   М о р я ш к и  т р у д о в и 
д о г о в о р и
Цел: да се гарантират справедливи моряшки 
трудови договори
	
1.	 Условията на наемането на работа на 
моряка се определят или посочват в 
ясно формулиран, законово обезпечен 
писмен договор, който съответства на 
установените в Кодекса норми.
	
2.	 Моряшките трудови договори се до­
говарят с моряка при условия, които 
гарантират, че морякът има възмож­
ността да прегледа и да се консултира 
по условията на договора и да ги приеме 
свободно преди подписването. 
	
3.	 Счита се, че моряшкият трудов договор 
включва всички приложими споразуме­
ния по колективното договаряне, докол­
кото това е съвместимо с националното 
законодателство на държавата-членка.
Стандарт А2.1 – Моряшки трудови договори
	
1.	 Всяка държава-членка приема зако­
нодателство, съгласно което корабите, 
плаващи под нейно знаме, трябва да 
отговарят на следните изисквания:
	
(а)	моряците, работещи на кораби, плаващи 
под нейно знаме, притежават моряш­
ки трудов договор, подписан както от 
моряка, така и от корабособственика 
или представител на корабособственика 
(или когато те не са наети по договор, 
доказателство за постигнати договоре­
ности или споразумение с еквивалент­
на сила), с който му се предоставят 
достойни условия на труд и живот на 
борда на кораба съгласно изискванията 
на тази конвенция;
	
(b)	моряците, които сключват моряшки тру­
дов договор, получават възможността да 
проучат договора и да се консултират 
във връзка с този договор, преди да го 
подпишат, както и да разполагат с всич­
ки други възможности, необходими за 
гарантирането, че те сключват свободно 
този договор с достатъчно разбиране на 
техните права и задължения; 
	
(c)	 както корабособственикът, така и моря­
кът, които се явяват страни по трудовия 
договор, получават по един подписан 
оригинален екземпляр от моряшкия 
трудов договор;
	
(d)	предприемат се мерки, които гаранти­
рат, че на борда на кораба моряците, в 
т. ч. и капитанът на кораба, могат лесно 
да получат ясна информация относно 
условията на тяхното наемане на работа, 
както и че тази информация, включи­
телно моряшкият трудов договор, е 
достъпна за преглед от длъжностните 
лица на компетентната власт, вклю­
чително и от тези на посещаваните 
пристанища; и
	
(e)	 моряците получават документ, съдър­
жащ тяхното трудово досие на борда 
на кораба. 
	
2.	 Ако колективният трудов договор е 
включен частично или изцяло в мо­
ряшкия трудов договор, екземпляр от 
този колективен трудов договор трябва 
да се съхранява на борда на кораба. 
Когато моряшкият трудов договор, как­
то и всеки друг приложим колективен 
договор не са изготвени на английски 
език, следните документи следва да 
бъдат на английски език (с изключение 
за корабите, вътрешно корабоплаване1):
	
(а)	екземпляр от стандартния формуляр 
на договор; и
	
(b)	онези части на колективния трудов 
договор, които са обект на контрол 
от държавния пристанищен контрол 
съгласно Правило 5.2.
	
3.	 Посоченият в алинея 1(е) на този Стан­
дарт документ не трябва да съдържа 
никакви оценки относно качеството на 
работата на моряците или индикации 
за техните заплати. Формулярът на 
документа, данните, които се вписват в 
него, и начинът, по който тези данни се 
вписват, се определят от националното 
законодателство. 
1 Кораби, посещаващи само пристанищата в 
държавата, под чието знаме плават (б. пр.).